Memòria Anual 2015 (resum executiu) by Centre for Genomic Regulation (CRG) - Issuu\nMemòria Anual 2015 (resum executiu)\nResum Executiu 2015\nResum Executiu 2015 - 1\nKat Arney, Departament de Communicació i Relacions Públiques\nDetecció de l’empremta molecular de l’esclerosi múltiple\t7\nZipping up, tancant la cremallera\t9\nTenir un cor\t11 Preparats, llestos, ja!\nResseguint l’arbre genealògic del llevat\t15\nDel cervell al comportament: la ciència de l’olfacte\t17\nInvestigadors ERC al CRG\t20 Recerca\t21\n4 - Resum Executiu 2015\nany 2015 va ser cabdal per al futur de la CRG. En primer lloc, a partir de l’1 de juliol de 2015, el Centre Nacional d’Anàlisi Genòmica (CNAG) es va incorporar al CRG per esdevenir així el CNAGCRG. La incorporació del CNAG ha contribuït a posicionar el CRG com a institut de referència\nper a l’anàlisi del genoma a Europa. En segon lloc, a finals de 2014, el Consell d’Estats Membres de l’EMBL\nva decidir establir una nova outstation a Barcelona centrada en la biologia dels teixits i la modelització de malalties. En el transcurs de l’any 2015, es va dur a terme una considerable tasca preparatòria. Aquests canvis i “treballs en marxa”, a més del fet que en els propers anys molts joves investigadors principals (PI) deixaran l’institut, ens han dut a iniciar la preparació d’un Pla Estratègic 2017-2022 per a definir la nostra estratègia de recerca i prioritats clau. El Pla estarà acabat el 2016. A l’abril de 2015, el nostre Comitè Científic Assessor va avaluar el programa de Biologia Cel·lular i del Desenvolupament. En general, va lloar-ne la qualitat de la ciència desenvolupada durant els quatre anys anteriors. També vam assistir a la sortida de dues figures clau: Johannes Jaeger va marxar per passar a dirigir l’Institut Konrad Lorenz (KLI) de Klosterneuburg, a Àustria, i Heinz Himmelbauer, cap de la Unitat de Genòmica, es va traslladar, com a investigador principal (PI), a la Universitat de Recursos Naturals i Ciències de la Vida a Viena, també a Àustria . En l’àmbit del finançament, James Sharpe, Juan Valcárcel i jo vam ser guardonats amb una Advanced Grant, de l’ERC (Consell Europeu de Recerca), el 2015, i vam poder aconseguir diversos projectes europeus coordinats sota el sistema de finançament H2020, per donar continuïtat a la nostra excel·lent trajectòria en aquest camp. En el mateix sentit, cal destacar la posada en marxa del projecte coordinat de la UE, LIBRA, el principal objectiu del qual és la promoció de la dona en la ciència, amb la participació de tots els instituts de la EU-LIFE. El CRG ha adoptat un enfocament seriós en matèria d’igualtat de gènere i la igualtat d’oportunitats. Com a conseqüència d’això, desenvolupa noves iniciatives com ara el programa d’orientació per a investigadores postdoctorals i estudiants de doctorat, beques específiques per a dones científiques, seminaris inspiracionals, etc. Promoure el progrés de les dones en la ciència és també un dels principals focus del nou Pla Estratègic. Pel que fa a la participació pública, estem orgullosos del projecte de ciència ciutadana “Treu la Llengua” (“Saca la Lengua”). Aquest projecte, la primera iniciativa de ciència ciutadana dirigit pel CRG, va ser cofinançat per la Fundació Bancària “la Caixa” i l’ajut institucional Severo Ochoa. S’ha desenvolupat al llarg l’any, després d’un atapeït calendari de recollida de mostres (gairebé 2.000 a 41 escoles de tot Espanya), xerrades, cursos de bioinformàtica per a professors, reptes de bioinformàtica i el concurs final, etc. Aquesta frenètica activitat ha donat lloc a 196 articles en premsa i mitjans de comunicació en línia, a més de cobertura per ràdio i televisió. Cal esmentar igualment els premis distingits que han reconegut el compromís científic i el mèrit de diversos científics d’alt nivell: el nostre anterior director, Miguel Beato, rebé el Premi 2015 de la Fundació Lilly de Recerca Biomèdica Preclínica; Isabelle Vernos va ser guardonada amb la Medalla Narcís Monturiol en reconeixement a la seva contribució al desenvolupament de la ciència i la tecnologia a Catalunya; i Pia Cosma va rebre el 2015 Premi Ciutat de Barcelona per la seva recent tasca amb què ofereix una nova visió de com l’ADN s’organitza i empaqueta. Finalment, cal assenyalar que el CRG va posar en marxa l’any 2015 el Programa Alumni. Aquest programa vol establir una relació per a tota la vida amb els nostres alumni i el nostre personal mitjançant la creació d’una forta Comunitat Global CRG. Tenim actualment més de 1.000 alumni arreu del món. El nostre objectiu és crear una comunitat vibrant i emocionant, promovent la interacció entre els alumni i el personal, destacant-ne les seves fites i estimulant l’èxit dels nostres alumni, proporcionant-los oportunitats satisfactòries per servir al CRG, els nostres investigadors principals I estudiants, i per a la promoció internacional de la ciència. Creiem fermament que el CRG s’ha consolidat com un institut d’investigació biomèdica internacional de primer ordre; però continuarem esforçant-nos per aconseguir i mantenir l’excel·lència científica, tractant de contribuir a la salut i la prosperitat econòmica de la nostra societat. Luis Serrano Director\nResum Executiu 2015 - 5\n6 - Resum Executiu 2015\nDetecció de l’empremta molecular de l’esclerosi múltiple Anar a l’hospital amb problemes neurològics ja és prou preocupant. Però, què passa si és un senyal primerenc d’una malaltia més greu?\nna malaltia debilitant a llarg termini, l’esclerosi múltiple (EM) afecta els nervis del cervell i la medul·la espinal, i genera petits pegats de teixit dur. Ningú no sap exactament què la causa i no té cura tot i que, com més aviat es diagnostica l’esclerosi múltiple, més aviat se’n pot fer el\nseguiment i oferir tractaments que puguin alentir-ne la progressió. Cada any, milers de persones van al metge amb símptomes que poden ser els primers senyals de l’esclerosi múltiple, incloent-hi cansament, pensament confús, ensopegades al caminar, entumiment o formigueig a la pell, o problemes de visió. Si és la primera vegada que han experimentat problemes d’aquesta índole, això es coneix com a Síndrome Clínicament Aíllada (CIS, per Clinically Isolated Syndrome en anglès). No obstant, això pot ser una mera incidència aïllada, si bé els símptomes que s’observen a la CIS també poden ser l’indici distintiu d’altres afeccions. Llavors, ¿com poden saber els metges si algú que entra a la seva consulta amb CIS és probable que desenvolupi EM i es pugui beneficiar d’un tractament en les fases inicials de la malaltia? Aquesta és la pregunta que Eva Borràs i Eduard Sabidó, de la Unitat de Proteòmica del CRG i la Universitat Pompeu Fabra, es van disposar a contestar amb l’ajuda dels metges que treballen amb pacients amb esclerosi múltiple a l’Hospital Universitari de la Vall d’Hebron, també a Barcelona.\nTrobant l’empremta Borràs, Sabidó i els seus col·legues van tenir la sort de tenir accés a un recurs valuós i vital: mostres de líquid cefaloraquidi (líquid del cervell i la medul·la espinal) de pacients que havien entrat a l’hospital amb CIS, així com les dades clíniques de seguiment per si havien desenvolupat EM mesos o fins i tot anys més tard. “Prendre líquid cefaloraquidi és una prova de rutina per a les persones que entren a l’hospital amb un primer episodi de símptomes neurològics”, explica Borràs. “Les mostres eren allà, igual que la informació clínica d’aquests pacients. Només calia aplicar el nostre coneixement i la tecnologia per trobar una empremta molecular que pogués ajudar els metges a predir el resultat del pacient.”\nResum Executiu 2015 - 7\nPer a detectar aquesta empremta, Borràs i Sabidó van utilitzar una tècnica anomenada espectrometria de masses, que permet als científics identificar les diferents molècules de proteïnes en una mostra en esmicolar-les i pesar-les. Després d’una anàlisi acurada, es van detectar algunes diferències clau en les mostres de fluid de persones que van arribar a desenvolupar EM comparades amb les que no ho van fer. Acotant-ho encara més, els investigadors van descobrir que mesurar les quantitats de només dues molècules de proteïna -conegudes com a CH3L1 i CNDP1- en el líquid cefaloraquidi va ser suficient per a predir les probabilitats que algú amb CIS desenvolupi EM en el futur.\nTemps de prova El descobriment que els nivells de només dues molècules poden revelar si algú arribarà a desenvolupar esclerosi múltiple és un avenç molt important. La gran pregunta és: què passa després? La tècnica d’espectrometria de masses que Borràs i Sabidó utilitzen al seu laboratori no és prou a l’abast als hospitals, per la qual cosa caldrà desenvolupar un test alternatiu per a un ús clínic més estès. Tal com explica Sabidó, “pot ser que siguem capaços de crear un test anomenat ELISA, en què es detectin aquestes dues proteïnes amb anticossos. Aquest tipus de prova és estàndard als hospitals de tot el món. Hem presentat una patent i estem parlant amb socis comercials que podrien estar interessats en ajudar a desenvolupar-lo.” Però això no és tot. “Tenim un projecte de recerca en paral·lel, amb els mateixos col·laboradors de l’hospital, que no és la predicció de la malaltia sinó la comprensió dels mecanismes subjacents”, diu Sabidó. “Actualment, estem analitzant una gran quantitat de mostres addicionals per tractar de trobar les molècules clau que impulsen l’EM.” La revista Molecular and Cellular Proteomics va publicar fa poc els resultats d’aquest estudi. Tot i que transferir aquests engrescadors resultats des del laboratori a un test que els metges puguin utilitzar pot requerir un cert temps, aquest és sens dubte un pas endavant important per als pacients preocupats i les\nArticle de referència: Borràs E, Cantó E, Choi M, Maria Villar L, Álvarez-Cermeño JC, Chiva C, Montalban X, Vitek O, Comabella M, Sabidó E. ‘Protein-Based Classifier to Predict Conversion from Clinically Isolated\nseves famílies. En identificar els culpables moleculars que rauen al cor de la malaltia, Sabidó espera que\nSyndrome to Multiple Sclerosis.’\nel treball del seu equip pugui conduir també algun dia a nous tractaments per a malalts d’EM.\nMol Cell Proteomics, 15(1):318-28 (2015).\n8 - Resum Executiu 2015\nZipping up, tancant la cremallera Imagineu que aneu de vacances i la vostra maleta és plena. Tan plena, de fet, que no la podeu pas tancar. Podríeu fer més força, posar-vos-hi de genolls i estirar ben fort la cremallera fins que es tanqui. Però què passaria si les coses de la maleta en realitat es fessin més petites?\ner desgràcia per als turistes, no hi ha cap procés màgic que t’encongeixi la roba per a encabir-la a la maleta. Tanmateix, segons un estudi de Jérôme Solon i el seu grup al laboratori de Biomecànica de la Morfogènesi del CRG, això és exactament el que passa durant un procés biològic equivalent\nconegut com a tancament dorsal, que ocorre durant el desenvolupament d’un embrió de mosca de la fruita. Amb forma d’una pilota de rugbi de menys d’un mil·límetre de llarg, l’embrió de la mosca en desenvolupament pateix molts canvis, ja que es plega en l’estructura correcta. Durant el tancament dorsal, dues capes de cèl·lules a la superfície de l’embrió s’uneixen, tancant-se des de cada extrem a través de l’obertura igual que les cremalleres d’una maleta en tancar-les, tot segellant les entranyes de l’embrió al seu interior. Però com funciona exactament és un misteri.\nSent la força Els científics saben ara que aquesta “cremallera” biològica és impulsada per diminuts cables moleculars i motors dins de les cèl·lules, que es coneixen com a actina i miosina. De la mateixa manera que es pot tancar una maleta massa plena estirant més fort la cremallera i estrenyent bé la maleta, es creia fins ara que la major força necessària per a “tancar la cremallera” d’un embrió durant el tancament dorsal era generada per l’actina i la miosina de les cèl·lules que envolten l’obertura, així com en les cèl·lules del seu interior (amnioserosa). Però quan Solon i el seu equip van començar a investigar les forces generades per l’actina i la miosina a les cèl·lules de la superfície de l’embrió, es van adonar que no canviaven en absolut. Era estrany. Per fer tancar les capes de cèl·lules, cal que hi hagi algun tipus de força creixent des de l’exterior o empenyent des de l’interior (o totes dues coses); en cas contrari, no canviarà res i l’obertura no es tancarà. Imagineu mantenir una quantitat constant de pressió a l’exterior d’una maleta sobrecarregada i la seva cremallera: sense augmentar la pressió en empènyer i estirar, no es podrà tancar mai. Però, d’on venia aquesta força? Solon i el seu equip van trobar que aquesta força s’origina a partir de dos mecanismes que treballen conjuntament. Una part ve d’un “cordó” molecular, un llarg cable d’actina i miosina a través de les cèl·lules que envolten l’obertura a la superfície de l’embrió. Igual que en estirar més fort la cremallera d’una maleta, aquest fil es tensa en tancar-se l’obertura, ajuntant les capes de cèl·lules. Però no n’hi ha prou amb això\nResum Executiu 2015 - 9\nper tancar l’embrió en desenvolupament. L’avanç es va produir quan Solon i el seu equip van trobar una manera completament nova de vigilar les cèl·lules de l’embrió en desenvolupament en l’espai tridimensional i també en el temps. “Fins ara, només s’havia mirat què passa a la superfície de l’embrió”, explica Solon. “Aquesta és la primera vegada que ens fixem en tot el volum del teixit a fi de comprendre’n realment la mecànica.” En fer això, van descobrir l’explicació de com es produïa el tancament dorsal. No és que les cèl·lules estiguessin generant més forces mitjançant l’addició de més motors per tancar les capes de teixit: el canvi es produïa simplement per les cèl·lules a l’interior de l’obertura (l’amnioserosa) que es feien cada vegada més petites.\nCas tancat Aquest encongiment és una característica d’un tipus particular de mort cel·lular anomenada apoptosi. En el moment just, totes les cèl·lules de l’amnioserosa comencen a morir en una mena de suïcidi biològic en massa, amb pèrdua d’aigua i assecant-se. I és aquest canvi en la mida, combinat amb el cordó al voltant de l’obertura, el que genera les forces necessàries per a tancar l’embrió. “Va ser molt sorprenent trobar que les cèl·lules de l’interior perden volum,” diu Solon, “i ens van fer falta una gran quantitat de mesuraments per convèncer-nos que era això el que passava. Ningú no havia pensat que l’apoptosi podria generar la força d’aquesta manera”. Tornant a la maleta sobrecarregada, això seria com si les pertinences d’un turista s’encongissin dins de la maleta, tancant-la des de l’interior. Si bé tot això és molt útil per a tancar embrions de la mosca de la fruita, el treball de Solon -publicat a la revista Developmental Cell- té un impacte potencialment molt més ampli. “La idea més general darrere d’aquest cas és com es segellen del tot dues capes de cèl·lules, cosa que també ocorre durant la cicatrització de les ferides”, explica. “Sabem que els gens i els processos involucrats en això es conserven molt en tot el regne animal; per això, és probable que hi operi el mateix sistema.”\nToc curatiu Tot i que només ha fet experiments amb embrions de mosques de la fruita, quan Solon va tornar a mirar els vells treballs d’investigació, va trobar-hi alguns suggeriments ben prometedors que indicaven que les ferides de la pell potser es segellin de la mateixa manera. “He trobat algunes publicacions de fa uns quinze anys sobre la curació de ferides en ratolins. S’havia trobat que les cèl·lules de fibroblasts que cobreixen inicialment la ferida, activen l’apoptosi abans de tancar-se. Així que podem imaginar perfectament que també es produirien aquí mecanismes similars als que hem trobat a les mosques”. Hi ha altres situacions en desenvolupament en què també podria estar-s’hi produint aquest procés. Tal com explica Solon, “un exemple el tenim en el cervell en desenvolupament dels vertebrats. Hi ha onades d’apoptosi i aquestes cèl·lules en contracció podrien ser responsables d’esculpir el cervell. Però això no és del tot clar.” Unint la mort cel·lular directament a la generació de força d’aquesta manera, els organismes eviten els problemes potencials de no poder assolir la sincronització correcta entre el tancament de les costures biològiques i l’eliminació de les cèl·lules no desitjades de l’obertura. Si les cèl·lules es moren massa aviat, abans que les vores s’hagin segellat, llavors hi haurà un forat. Però si la “cremallera” es tanca sobre teixit viu, podrien fer-s’hi bonys no desitjats.\nEl que és més, encara queden alguns misteris que Solon vol resoldre. “Encara no sabem com s’activa\nP, Colombelli J, Sharpe J, Salbreux G,\nl’apoptosi en totes les cèl·lules de manera simultània, la qual cosa em resulta sorprenent. Totes decidei-\nxen morir en unes poques desenes de minuts, i totes ho decideixen alhora. També estem desenvolupant\n‘Decrease in Cell Volume Generates\nmodels matemàtics per a esbrinar exactament com treballen aquestes forces”. Mentre la majoria de nosaltres potser estem fent les maletes per a les vacances d’estiu i esforçant-nos per a encabir-ho tot, Solon i el seu equip estan ocupats mirant d’entendre de quina forma la natura ja ha aconseguit resoldre aquest problema. 10 - Resum Executiu 2015\nSaias L, Swoger J, D’Angelo A, Hayes\nContractile Forces Driving Dorsal Closure.’ Dev Cell, 33(5):611-21 (2015).\nTenir un cor La construcció d’una màquina complexa és un treball complicat, i cal l’habilitat i el treball en equip d’experts. I estudiant els “treballadors” moleculars de les nostres cèl·lules, els investigadors estan començant a entendre de quina forma una màquina biològica complexa -el cores va construint a mesura que un fetus es desenvolupa a l’úter.\nls “treballadors” d’aquesta història són molècules anomenades proteïnes Polycomb. Es troben en molts tipus de plantes i animals, i juguen un paper important en la transformació de gens quan ja no són necessaris. Si no funcionen correctament, això causa grans problemes en el\ndesenvolupament, ja que els importants gens que controlen el desenvolupament de tota mena d’òrgans\ni estructures no saben quan apagar-se. Les mosques de la fruita tenen només quatre proteïnes Polycomb. Treballen juntes en un grup (conegut com a complex Polycomb) a fi d’executar totes les seves diverses tasques. Però els mamífers en tenen moltes més. Per a cada un dels quatre components del complex Polycomb, n’hi ha entre dos i sis versions diferents, que donen al voltant de 200 diferents combinacions possibles. Llavors, què és el que fan? És una pregunta que fascina Luciano Di Croce, que dirigeix el grup d’Episodis Epigenètics en Càncer al CRG, centrat en les formes en què els errors en activar i desactivar els gens poden conduir al càncer i altres problemes.\nBategant en una placa de Petri Per a esbrinar les funcions de totes aquestes possibles combinacions Polycomb durant el desenvolupament dels mamífers, Di Croce i el seu equip van posar la seva atenció en les cèl·lules mare embrionàries (ES) de ratolí. Aquestes són cèl·lules immortals recollides originalment a partir d’un embrió de ratolí quan és només una petita pilota de cèl·lules, de pocs dies d’edat. El que tenen realment d’especial és que se les pot induir a convertir-se en qualsevol mena de cèl·lula del cos (un procés conegut com a diferenciació), simplement afegint els factors químics adequats i tractant-los de certes maneres. “Podem prendre les cèl·lules que han estat creixent durant molt temps en una placa de Petri, cosa que significa que no cal emprar animals”, explica Di Croce. “Prenem les cèl·lules i les diferenciem en totes les classes de tipus de cèl·lules -nervioses, altres tipus de cèl·lules del cervell, cèl·lules del múscul cardíac i així successivament. Llavors veiem què passa quan ens desfem d’una d’aquestes proteïnes Polycomb, o un altre membre de la família, o diferents combinacions”. En alguns casos, l’eliminació d’una de les proteïnes Polycomb no fa cap diferència amb la capacitat de les cèl·lules ES per diferenciar-se en qualsevol tipus de cèl·lula. Tanmateix, Di Croce va detectar un component Polycomb crucial, anomenat Mel18, que semblava essencial per a convertir les cèl·lules en cardiomiòcits - les cèl·lules musculars del cor. Resum Executiu 2015 - 11\n“Podem mirar al microscopi aquestes cèl·lules musculars del cor bategant a la placa: és força increïble! Però, quan eliminem Mel18, no es converteixen en músculs i no bateguen.” Ser capaç de convertir cèl·lules mare en cardiomiòcits al laboratori és un gran avenç tècnic. I ben clarament, sobre la base d’aquests experiments -publicats a la revista Cell Stem Cell-, el Mel18 està jugant un paper vital en el desenvolupament del cor. Tanmateix, les proteïnes Polycomb treballen en complexos de quatre parts, de manera que Di Croce també volia trobar els seus “col·legues” moleculars.\nL’aparició dels experts Quan el cor es desenvolupa dins d’un ratolí fetal o humà, no només fa acte d’aparició ja completament format. Les cèl·lules que eventualment formaran el cor han de passar per diverses etapes, cadascuna amb la participació d’una sèrie de gens que s’activen i desactiven a fi de preparar-los per a la següent etapa del procés. En primer lloc, les cèl·lules decideixen que es convertiran en un tipus de teixit que es diu mesoderma -literalment la “capa mitjana” de l’embrió, que és el precursor de teixits com ara el múscul, cartílag i os- i perden la seva capacitat de generar qualsevol altre tipus de cèl·lules. A continuació, un subconjunt d’aquestes cèl·lules del mesoderma decideixen convertir-se en cardiomiòcits, activant gens musculars i organitzant-se en un cor que batega. A través d’una acurada anàlisi, Di Croce i el seu equip van descobrir que Mel18 estava implicat en el control de l’activitat del gen al llarg de cada pas d’aquest camí. Però es va trobar que altres proteïnes Polycomb entren o surten del complex en diverses etapes, que condueixen a tres combinacions diferents al llarg d’aquest procés. Per utilitzar una analogia amb els artesans experts que ens trobem al començament d’aquesta història, Mel18 és l’”expert” en la construcció del cor. És necessari a cada pas del procés, des de la cèl·lula ES fins als cardiomiòcits. Però els altres components s’activen i desactiven durant diverses etapes, aportant-hi les seves habilitats només quan cal. Hi ha també un gir interessant en aquesta història. Fins ara, els investigadors no han pogut trobar mai que els complexos Polycomb puguin desactivar els gens. Però Di Croce i el seu equip van descobrir que ells també poden activar els gens. “Això era completament nou en aquest camp”, diu. “Tots aquests anys se l’ha considerat un repressor de l’activitat dels gens, però ens va semblar que podria ajudar a activar els gens. Va ser molt inesperat, i ens en fèiem creus que no fos un error. Però vam repetir l’experiment moltíssimes vegades per a assegurar-nos que no era un artifici. Quan ens va sortir el mateix resultat, vam pensar que potser això és el que les cèl·lules ens estan dient, i és el nostre deure publicar les dades perquè tothom pugui jutjar-ho. I ara, altres laboratoris estan descobrint que el Polycomb té una funció d’activació. Crec, doncs, que teníem raó”.\nEsperances futures Sempre és bo tenir la raó, però la comprensió de com el Mel18 i els seus col·legues moleculars treballen per a construir les cèl·lules musculars del cor també té importants implicacions per a la salut humana. Com a part del seu estudi, Di Croce i el seu equip van investigar quins gens es veuen afectats quan es retira Mel18. Curiosament, tots els gens que van trobar estan implicats en malalties humanes que afecten el múscul del cor, cosa que suggereix una relació clara entre la malaltia cardíaca humana, Mel18 i els seus associats Polycomb. També hi ha implicacions per a l’anomenada medicina regenerativa, amb el cultiu de cèl·lules humanes, teixits i fins i tot òrgans a partir de cèl·lules mare al laboratori per a trasplantar-los als pacients. Saber exactament què passa a mesura que les cèl·lules mare es transformen en cardiomiòcits és vital per a assegurar que els futurs cors cultivats al laboratori es construeixin adequadament a nivell molecular. Hi ha una tercera perspectiva, tal com explica Di Croce, basada en les tècniques que ell mateix i el seu equip han desenvolupat per al cultiu de cèl·lules musculars de cor al laboratori. “Diguem que vols provar si un fàrmac té efectes secundaris tòxics sobre el cor d’algú, o provar diferents medicaments per a trobar el millor. Podries injectar cada dia medicaments al pacient. Però ara podem prendre cèl·lules del pacient i convertir-les en cardiomiòcits, que es poden analitzar per veure quins compostos funcionen”. Veient bategar aquestes cèl·lules a les plaques de plàstic, és fàcil veure de quina forma aquest tipus d’enfocament podria arribar a esdevenir un gran èxit.\n12 - Resum Executiu 2015\nARTICLE DE REFERÈNCIA Morey L, Santanach A, Blanco E, Aloia L, Nora EP, Bruneau BG, Di Croce L. ‘Polycomb Regulates Mesoderm Cell Fate-Specification in Embryonic Stem Cells through Activation and Repression Mechanisms.’ Cell Stem Cell, 17(3):300-15 (2015).\nPreparats, llestos, ja! La comprensió dels factors moleculars desencadenants que permeten “llegir” els gens està obrint la porta a un món potencial de nous enfocaments per a millorar la vida de les persones que viuen amb la síndrome de Down.\nl voltant d’un de cada 1.000 nadons que neixen cada any té la síndrome de Down -una afectació causada per l’herència d’un segment d’ADN addicional, conegut com a cromosoma. Generalment, els humans tenim 23 parells de cromosomes, numerats de l’1 al 22, a més dels\ncromosomes sexuals (XX o XY). Un de cada parell l’obtenim de la mare i un altre del pare. Però en el cas\ndels nadons amb síndrome de Down, acaben amb una còpia extra del cromosoma 21, el qual significa que tenen una triple dosi de tots els prop de 500 gens d’aquest cromosoma. És només un d’aquests gens (anomenat DYRK1A) que interessa la Susana de la Luna, líder del grup de Funció Gènica al CRG. Per a alguns gens humans, el fet de tenir una còpia extra no sembla importar. Però la “dosi” extra de DYRK1A a la síndrome de Down causa problemes a les cèl·lules. Anàlogament, si un nen té només una còpia funcional del gen, reduint-ne efectivament la dosi a la meitat, acaba amb una afectació de tipus autista, a més d’altres problemes de salut. De la Luna i el seu equip estan intentant esbrinar per què.\nPreparats, llestos… Els gens són “receptes” moleculars que indiquen a les cèl·lules com fabricar les molècules de proteïna, que realitzen tota mena de tasques en el cos, des de la formació d’estructures fortes com ara la pell fins a la descomposició d’aliments per a alliberar energia. El DYRK1A fabrica un tipus de proteïna anomenada quinasa (també anomenada DYRK1A), que enganxa unes etiquetes químiques minúscules en altres proteïnes i, o bé en desencadena l’acció o bé l’apaga. “Volem entendre els mecanismes moleculars subjacents en els problemes causats per tres o una còpia del DYRK1A”, diu de la Luna, “de manera que ens cal conèixer els objectius de la quinasa, i què passa quan n’hi ha massa o bé no n’hi ha prou”. La primera pista va arribar quan de la Luna i el seu equip van descobrir la quinasa DYRK1A al nucli de les cèl·lules, allà on es conserva l’ADN. Estudiant-ho amb més detall, van descobrir que DYRK1A s’uneix directament a l’ADN i les seves proteïnes d’empaquetament associades (conegudes col·lectivament com a cromatina), tot apuntant seqüències característiques d’ADN.\nResum Executiu 2015 - 13\nLa següent part del trencaclosques es va posar de manifest quan els investigadors van descobrir que DYRK1A tenia un potent efecte activador en gens pròxims, que els activa amb força. L’última pista va encaixar quan van trobar que la quinasa “etiquetava” una part important de la polimerasa d’ARN, la màquina molecular que “llegeix” els gens quan s’activen, com en llegir una recepta en un llibre de cuina.\nJa! Per poder llegir un gen, la polimerasa d’ARN va a l’inici de la “recepta” i s’hi espera, descarregant-se totes les proteïnes que necessita per a funcionar adequadament. Quan tot és a punt, DYRK1A afegeix les seves etiquetes, aportant el detonant final perquè la polimerasa es comenci a moure al llarg del gen, i vagi llegint. “Va ser molt sorprenent descobrir que DYRK1A es situa a la cromatina en els gens amb aquestes seqüències particulars amb els “interruptors de control” prop dels gens, i poden etiquetar directament la polimerasa”, explica de la Luna. “No es coneixen gaires quinases que ho facin.” L’anàlisi acurada va revelar que molts dels gens dirigits per DYRK1A estan involucrats en ajudar les cèl·lules a créixer -per exemple, per a produir energia o fabricar més proteïnes. De la Luna sospita que això pot ajudar a explicar per què genera problemes tenir-ne massa o molt poca. “En el cas de la síndrome de Down, hi ha altres gens al cromosoma 21 amb una major activitat que també poden contribuir a fer que les cèl·lules no funcionin correctament, però creiem que el nou rol que hem trobat per a DYRK1A té alguna cosa a veure amb els efectes que veiem en els nens amb síndrome de Down o autisme”. Aquest treball, publicat a la revista Molecular Cell, planteja moltes més preguntes que respostes; molta més feina per a de la Luna i el seu equip. “Una bona part d’aquest treball va ser realitzat per Chiara Di Vona,” explica, posant de relleu el paper vital de la seva estudiant de doctorat en l’estudi, i el dels altres col·laboradors: Núria López-Bigas i el seu equip\nde la Universitat Pompeu Fabra i el laboratori de Stephan Ossowski al CRG.\n“Era un projecte arriscat i amb reptes tècnics, però va valer la pena. És un treball de biologia bàsica, de manera que encara hi ha un llarg camí per recórrer per poder explicar com afecten patològicament els\ncanvis en aquest gen. Queden encara moltes preguntes, si bé aquest treball obre una porta emocionant\namb molt d’espai per a explorar, on podríem trobar solucions per millorar els resultats per a les persones\nafectades per aquestes afectacions.”\n14 - Resum Executiu 2015\nResseguint l’arbre genealògic del llevat Les famílies poden ser complicades. A mesura que més gent s’interessa pels seus arbres genealògics (sobretot amb l’adveniment de les proves d’ascendència genètica), poden haver-hi sorpreses inesperades a l’aguait enmig de les branques.\narents il·localitzables, filiació errònia i característiques confuses sense sentit. I com més enrere en el temps anem, més confusa serà la imatge. Això no és així només per als arbres de la família humana. És cert per a tots els éssers vius, incloent-hi el llevat de forner (més conegut\nformalment com a Saccharomyces cerevisiae), un dels organismes favorits de Toni Gabaldón. Dirigeix el laboratori de Genòmica Comparativa al CRG, dedicat a la comprensió de les complexitats evolutives que han donat lloc a la constitució genètica de les diverses espècies que veiem avui dia.\nLa versió oficial El llevat de forner va ser la primera espècie més complexa que els bacteris i els virus del qual se’n va poder “llegir” tot el seu ADN -procés anomenat seqüenciació- a la dècada dels 90. Com si llegíssim les lletres de les receptes d’un llibre de cuina, la seqüenciació d’ADN permet als científics llegir totes les “lletres” biològiques que constitueixen els gens d’un organisme. Després d’estudiar minuciosament totes les dades, els investigadors van notar quelcom una mica estrany. En molts casos, hi havia dues còpies de certs gens. No eren completament idèntics, però eren molt semblants; una mica com tenir receptes per al pastís de taronja i el de llimona en un llibre de cuina, en què l’única diferència és el fruit i tota la resta és igual. Però d’on venien aquestes “receptes” genètiques addicionals? La resposta proposada era que, d’alguna manera, molt enrere en l’evolució, tots els gens del llevat s’havien copiat a si mateixos, acte conegut com a duplicació del genoma complet. Amb el temps, les dues còpies de cada gen havien evolucionat i canviat de forma independent, de manera que ja no eren exactament els mateixos. A vegades, una de les dues còpies s’havia perdut, mentre que, en altres situacions, les dues havien desaparegut del tot. Mitjançant l’anàlisi de les similituds i diferències entre els gens duplicats a través de diferents espècies de llevats, els científics van ser capaços de situar aquest esdeveniment fa aproximadament uns cent milions d’anys. Tanmateix, hi havia alguns problemes amb aquesta idea. Tal com explica Gabaldón, “quan observem de prop a aquests gens en el genoma del llevat, semblaven explicar històries evolutives diferents. Quan mires a través de diverses espècies -per exemple, si agafes un gen humà- esperaries que el seu parent més proper fos la versió de ximpanzé del gen, després el gen goril·la i així successivament. I esperaries que tots els gens estiguessin relacionats amb els d’altres espècies similars de manera consistent”.\nResum Executiu 2015 - 15\nFent una analogia amb un arbre genealògic humà, dues germanes han d’estar relacionades de la mateixa manera amb els seus pares, cosins, tietes i oncles. Però no sembla ser aquest el cas dels gens de llevat duplicats. Les històries familiars simplement no coincidien. Era un misteri genètic.\nLa solució: enganxar, i després copiar En el seu article, publicat a la revista PLoS Biology, Gabaldón i la seva col·laboradora Marina Marcet-Houben van analitzar curosament les dades de l’ADN de 26 espècies diferents relacionades del llevat. En mirar a través dels membres d’aquest ampli arbre genealògic, volien determinar amb més precisió el moment en què va ocórrer l’esdeveniment de duplicació del genoma complet. Van notar, aleshores, alguna cosa inusual. En lloc de veure proves de la còpia del genoma fa cent milions d’anys, semblava que la duplicació s’hagués produït abans. “Això hauria d’haver estat el test perfecte per al nostre mètode,” diu Gabaldón. “Crèiem saber quan s’havien duplicat els gens i, per tant, hauria d’haver funcionat. Però per a sorpresa nostra, no vam trobar això; les duplicacions que vèiem eren més antigues. Primer, vaig pensar que hi hauria algun problema amb el mètode, però després ens vam adonar del que passava”. La peça clau d’evidència va ser el fet que, fins i tot després de milions d’anys d’evolució, les dues còpies dels gens suposadament duplicats eren massa diferents entre si per poder-ho explicar per un simple procés de còpia. Havia d’haver passat alguna cosa més. “Ens vam adonar que aquests gens havien vingut de dues espècies separades de llevat que s’havien unit; en diem hibridació”, explica. “Així que els gens ja s’havien separat i diferenciat, abans d’unir-se”. Efectivament, dues cèl·lules diferents de llevat s’havien fusionat d’alguna manera i havien combinat tot el seu material genètic per fer un híbrid amb el doble de la quantitat d’ADN. Aquesta idea no només explica el moment més primerenc de la duplicació, que Gabaldón i Marcet-Houben havien trobat amb la seva anàlisi -ja que aquestes espècies van divergir abans dels cent milions d’anys- sinó que també explica per què les “històries” evolutives dels parells de gens no coincideixen. Si els gens provenen d’espècies diferents que ja s’estaven desenvolupant de forma independent, no hi ha raó per la qual hagin de compartir exactament les mateixes històries familiars. Encara que és una bona solució, hi ha un problema gros: els híbrids, formats per dues espècies diferents que es fusionen, tendeixen a ser inestables i no poden reproduir-se. Com que els dos conjunts de cromosomes són lleugerament diferents, causa problemes amb la meiosi, el procés de fabricació de cèl·lules sexuals (gàmetes, com els ous i l’esperma en els mamífers). Durant la meiosi, els corresponents parells de cromosomes s’aparellen, a punt per separar-se en gàmetes individuals. Però si els cromosomes són diferents, aquest procés d’unió no funciona i els gàmetes no es formen adequadament. Això explica per què les mules (la descendència de cavalls i someres, o d’ases i eugues) són estèrils i no poden produir poltres, i el mateix podem dir del llevat híbrid. Per resoldre aquest problema, Gabaldón pensa que el llevat híbrid ancestral va realitzar una mica de gimnàstica genètica extra, duplicant el seu genoma doble acabat de fusionar. Això és l’equivalent a un acte d’equilibri d’ADN, en proporcionar el nombre correcte de cromosomes avinents per a assolir la meiosi. Després, un cop format un híbrid estable (l’avantpassat del llevat de forner d’avui dia), es van produir més canvis en perdre’s, barrejar-se i commutar-se els gens. Aquest procés d’enganxament biològic (hibridació), còpia (duplicació del genoma complet) i la posterior edició és una nova manera de mirar la història evolutiva del Saccharomyces cerevisiae. I no és pas una història que fos acceptada immediatament per la comunitat científica. “Tothom es va quedar de pedra!”, recorda Gabaldón. “Els científics del món del llevat tenien ben gravada mentalment la idea de la duplicació del genoma complet, i alguns va ser difícil de convèncer-los. Una gran quantitat de recerca havia derivat de la idea que era una simple duplicació del genoma -fins i tot treballs del nostre propi laboratori- i tots vam haver de repensar-ho. Però així és com funciona la ciència”.\nARTICLE DE REFERÈNCIA Marcet-Houben M, Gabaldón T. ‘Beyond the Whole-Genome Duplication: Phylogenetic Evidence for an Ancient\nAquest nou treball també obre sospites sobre altres espècies (humans inclosos) en què hi ha proves\nInterspecies Hybridization in the Baker’s\nque s’hi ha produït duplicació del genoma. Gabaldón pensa que alguns d’aquests esdeveniments poden\nser hibridacions en lloc de simples duplicacions, així que potser hi ha algunes sorpreses genètiques que\nPLoS Biol, 13(8):e1002220. eCollection\nestan a l’aguait per les branques del nostre propi arbre genealògic.\n16 - Resum Executiu 2015\nDel cervell al comportament: la ciència de l’olfacte Les larves de la mosca de la fruita necessiten ensumar i consumir prou aliments per a augmentar el seu pes corporal en un factor de 1.000 en només sis dies. Com s’ho fan?\na poc, hi va haver un incendi a l’edifici on visc”, explica Matthieu Louis, que dirigeix el grup de Sistemes Sensorials i del Comportament al CRG. “Podia sentir l’olor de plàstic cremat, i vaig pensar que deuria venir de la meva cuina. Però en entrar-hi, l’olor no va augmentar pas. Vaig\nanar tot seguit cap al passadís i em vaig adonar que l’olor era més forta, i així vaig saber que venia d’un\naltre apartament.” Per sort per a Louis i els seus veïns, no va ser greu i el cos de bombers va resoldre el problema ràpidament. Però la seva història demostra clarament el fenomen exacte en què treballa el seu laboratori: la quimiotaxi. O, per dir-ho de forma planera, com es mouen els organismes en resposta a les olors. L’olfacte, o almenys la capacitat de detectar els productes químics en el medi ambient, és potser el sentit més antic i és fonamental per a la supervivència de tots els éssers vius, des dels bacteris per a trobar el seu camí cap al menjar fins als animals (i els científics!) per fugir del perill ensumant i localitzar amenaces com ara depredadors o el foc.\nLa larva que es tombava En lloc de tenir milions de cèl·lules nervioses al nas, com per exemple els gossos o els éssers humans, les larves de mosca de la fruita només en tenen 21. Això en fa un model útil per a l’estudi de com els estímuls sensorials del món exterior es tradueixen en impulsos nerviosos que controlen el comportament. Tal com explica Louis, “quan es té en compte la forma en què s’organitzen, l’arquitectura neuronal del sistema olfactiu és més o menys la mateixa que la que s’observa en els vertebrats. És força emocionant perquè tenim una gran reducció en el nombre de neurones si bé no se sacrifiquen els principis organitzacionals que hi ha en sistemes més complexos com ara els éssers humans.” Això vol dir que les larves encara responen a les olors de l’entorn fent servir la mateixa lògica que altres animals més grans. Es dirigeixen directament cap a la font d’un saborosa olor quan es va fent més intensa -com un gos rere el rastre d’un conill, o algú al carrer ensumant el camí cap a una bona pastisseria-, o aturar-se i tombar-se a banda i banda en perdre la flaire, amb l’esperança de captar-la novament.\nResum Executiu 2015 - 17\n“Es crea un bucle entre la sensació -percepció de l’estímul sensorial- i l’acció”, diu Louis. “Estem tractant de predir, per tant, alguna cosa sobre l’acció a partir d’una comprensió de la percepció: quanta informació pot extreure l’animal de les olors de l’entorn per a esbrinar on és el menjar.” En monitoritzar acuradament unes larves determinades en un entorn molt controlat, Louis i el seu equip van aconseguir veure exactament de quina forma els animals responen als canvis en la concentració d’un deliciosa olor de pinya, avançant ràpidament quan l’olor es fa més intensa, i aturant-se i girant en afeblir-se. Per simplificar encara més les coses, els científics van utilitzar larves que havien estat manipulades de tal manera que tinguessin només una cèl·lula nerviosa funcional al nas en lloc de la totalitat de les 21. No obstant, fins i tot amb aquesta sola cèl·lula, les larves encara responien perfectament a l’olor de pinya. El pas següent va consistir a col·locar un petit elèctrode al costat d’aquesta cèl·lula nerviosa -un treball molt delicat- per a mesurar la rapidesa a arrencar en resposta a l’olor canviant. Per a sorpresa de Louis, ell i el seu equip van descobrir que no hi havia una relació directa entre l’activitat de la cèl·lula nerviosa i el nivell de l’aroma de pinya en l’entorn de la larva. En canvi, aquesta única cèl·lula nerviosa processava d’alguna manera com canviava l’olor. Això es coneix com a gradient d’olor. Els investigadors van trobar que la cèl·lula nerviosa es “disparava” més ràpid quan el gradient anava en augment (cada vegada més fort) i s’alentia quan el gradient s’afeblia. Al seu torn, una reacció ràpida significava que la larva continuaria avançant, mentre que els senyals més lents o la manca absoluta d’impulsos nerviosos eren el senyal per a aturar-se i canviar de direcció. Tal com explica Louis, “no esperàvem tant de processament d’informació ja a nivell d’una sola cèl·lula nerviosa olfactiva. Pot detectar amb exactitud en quina mesura l’olor va canviant durant el moviment, i utilitzar aquesta informació per deduir si s’acosta o s’allunya de la font.”\nSeguint el dial La següent pregunta de Louis era: quina relació hi ha exactament entre l’activitat de les cèl·lules nervioses i el comportament? Si els diferents índexs d’activació de les cèl·lules nervioses estan relacionades amb aquests comportaments diferents, en resposta a quantitats variables d’olor, ¿és possible aleshores predir exactament com es mourà l’animal en resposta a qualsevol nivell particular d’activitat de les cèl·lules nervioses? Per respondre a aquest problema, l’equip va utilitzar una emocionant tècnica nova coneguda com a optogenètica, en què es pot controlar amb precisió l’activitat de la cèl·lula nerviosa en resposta a ràfegues de llum. Mitjançant l’ús d’impulsos de llum per fer que les cèl·lules nervioses es disparin ràpid, lentament, o a nivells intermedis, els investigadors van crear un gradient d’olor “virtual”. “Aquest és un truc que podem fer servir”, diu Louis. “Gràcies a l’optogenètica, podem crear realitats sensorials artificials. Podríem preguntar, aleshores, en confrontar una larva amb aquest gradient d’olor virtual, com si estigués detectant un gradient d’olor real, què farà?” De forma ben sorprenent, les larves responien a aquests gradients “virtuals” d’olor exactament igual que ho feien amb l’olor real. Quan Louis i el seu equip feien que les cèl·lules nervioses es disparessin amb rapidesa, la larva es movia com si estigués perseguint el rastre del menjar. Però quan alentien els impulsos de llum, de manera que la cèl·lula nerviosa es disparés lentament, s’aturava i es tombava. Efectivament, havien desenvolupat una forma de ‘control remot’ del comportament d’una larva manipulant l’activació d’una sola cèl·lula nerviosa. Gràcies a uns mesuraments ben meticulosos, l’equip va poder desenvolupar un model matemàtic per a descriure com es relaciona exactament la velocitat d’activació de les cèl·lules nervioses amb el comportament. Coincidia exactament amb els seus resultats amb les larves reals al laboratori. Curiosament, també es va mostrar que hi ha encara un element d’aleatorietat en el comportament dels animals: no hi ha un cent per cent de certesa que correran endavant en resposta a un determinat nivell d’activació neuronal.\n18 - Resum Executiu 2015\n“La larva no és un mer robot”, explica Louis. “Hi ha una certa variabilitat, i alguna oportunitat perquè apliqui la seva decisió. En gran mesura, hem estat capaços de predir-ne el comportament d’acord amb el coneixement de l’activitat d’aquesta única cèl·lula nerviosa olfactiva al nas. Aquest és un dels primers intents de predir el comportament basat en la informació olfactiva controlada. Hem estat capaços de descriure matemàticament el que entra a les cèl·lules nervioses olfactives i passa a les cèl·lules nervioses motores que realitzen el veritable comportament, i fer que es mogui “.\nResseguint el circuit Encara que Louis i el seu equip s’han centrat en una sola cèl·lula nerviosa, Louis equipara el seu assoliment amb esbrinar el primer component en un circuit elèctric increïblement complex. Això també s’hauria d’estendre a organismes més complicats. “El nombre de cèl·lules nervioses de què parlem aquí, a la larva, és al voltant de 100. Però molts d’aquests processos, com ara detectar canvis en la concentració, són coses que aconsegueixen la majoria dels organismes, incloent-hi els éssers humans. Per tant, el més probable, és que els mecanismes que estem descobrint aquí siguin principis bàsics que creiem que s’implementaran en altres organismes. És per això que estem tan interessats en un model matemàtic: hi ha alguna lògica comuna en la construcció de la majoria dels cervells “. A més de ser un gran avenç científic, que l’equip va publicar a la revista eLife, aquest projecte també ha comportat un gran repte tècnic. Van haver de passar sis anys i diverses col·laboracions nacionals ARTICLE DE REFERÈNCIA Schulze A, Gomez-Marin A, Rajendran VG, Lott G, Musy M, Ahammad P, Deogade A, Sharpe J, Riedl J, Jarriault D, Trautman ET, Werner C, Venkadesan M, Druckmann S, Jayaraman V, Louis M. ‘Dynamical feature extraction at the\ni internacionals per a desenvolupar les tècniques de precisió requerides per a mesurar els impulsos procedents d’una sola cèl·lula nerviosa en el cervell de les larves i les eines optogenètiques. Però per a Louis, va pagar la pena. “La meva visió era desenvolupar un model -un model que ens ensenyés alguna cosa sobre què passa al cervell de la larva quan està navegant per un gradient d’olor. Era una tasca ambiciosa, però el meu laboratori va ser prou valent per no defugir els reptes tècnics. Va caldre una gran quantitat d’esforç i ser auda-\nços, i finalment vam sortir-nos-en. Jo diria que aconseguir lligar totes les peces va representar una gran\nsatisfacció -poder realitzar aquest travessia científica- i sento que hem aconseguit arribar a bon port”.\nResum Executiu 2015 - 19\n20 - Resum Executiu 2015\nRecerca L’ampli ventall de temàtiques, enfocaments i tecnologies al CRG permet abordar un ampli espectre d’aspectes fonamentals en ciències de la vida i la biomedicina. La recerca al CRG s’organitza en quadre àrees principals: regulació gènica; cèl·lules mare i càncer; biologia cel·lular i del desenvolupament; bioinformàtica i genòmica; i biologia de sistemes. Des de l’1 de juliol de 2015, el Centre Nacional d’Anàlisi Genòmica (CNAG-CRG) és part d’aquesta estructura de recerca.\nPrograma de Bioinformàtica i Genòmica L’objectiu general dels grups de recerca del programa de Bioinformàtica i Genòmica és la comprensió de la codificació de la informació biològica en la seqüència dels genomes (és a dir, la complexa relació entre genomes i fenotips), i de quina manera les forces de l’evolució han contribuït a donar forma en aquesta codificació . Els grups estan interessats en la comprensió dels patrons de seqüències que marquen la ruta molecular que condueix des de l’ADN a la seqüència de proteïnes, i els mecanismes pels quals els resultats d’aquesta via (ARN i proteïnes) interactuen per conferir funcionalitat a nivell molecular i cel·lular. La recerca també inclou el desenvolupament de metodologies bàsiques d’alineació adaptades als dominis de la genòmica funcional que exhibeixen patrons específics de conservació de la seqüència, i la recerca de com l’evolució d’aquests dominis es correlaciona amb l’evolució dels Coordinador Roderic Guigó\ntrets fenotípics codificats. També estem interessats en descobrir els esdeveniments moleculars més bàsics que regeixen els processos evolutius. Finalment, el programa es proposa traduir el coneixement de la seqüència del genoma humà en coneixement sobre malalties. Els aspectes científics més destacats del programa durant el 2015 inclouen el desenvolupament de mètodes per a l’anàlisi sistemàtica i la determinació dels perfils evolutius d’ARN no codificant llarg en organismes no model, la troballa que la duplicació del genoma complet del llevat fou causada per la hibridació entre espècies, la caracterització dels patrons de variació transcripcional entre individus i teixits en humans, el traçat de la complexa història evolutiva de les selenofosfat sintetases, i el descobriment que els gens regulats pel desenvolupament es transcriuen sense activació canònica de les modificacions de les histones. El programa ha continuat implementant i donant suport al European Genotype Phenotype Archive (EGA), en col·laboració amb el European Bioinformatics Institute (EMBL-EBI).\nResum Executiu 2015 - 21\nBiologia Cel·lular i del Desenvolupament La missió dels científics del departament de Biologia Cel·lular i del Desenvolupament és revelar els mecanismes de compartimentació cel·lular, divisió i organització del teixit. El departament està compost per Vivek Malhotra (mecanisme de secreció de proteïnes), Isabelle Vernos (dinàmica de microtúbuls i de fusos), Manuel Mendoza (citoquinesi, segregació cromosòmica i punts de control del cicle cel·lular), Pedro Carvalho (biogènesi i homeòstasi dels orgànuls), Jerome Solon (organització del teixit), i Sebastian Maurer (localització citoplasmàtica d’ARN). Vivek Malhotra, Manuel Mendoza i Pedro Carvalho estan finançats amb subvencions del Consell Europeu de Recerca (ERC, per European Research Council). Pedro Carvalho també va ser guardonat amb el premi internacional per a joves investigadors del Howard Hughes Medical Institute (HHMI), i el 2013 va ser elegit Jove Investigador de la European Molecular Biology Organization (EMBO). Isabelle Vernos és membre del Consell Científic de l’ERC i és també membre\ndel Consell Assessor per a la Ciència, la Tecnologia i la Innovació de la Secretaria Espanyola de Recerca,\nDesenvolupament i Innovació. El departament va publicar una sèrie d’articles de gran rellevància el 2015. Tot i això, la publicació de Jerome Solon i col·legues mereix una atenció especial (Salas et al., Dev. Cell, 2015). Aquests autors van mostrar que, durant el desenvolupament en drosòfila, més específicament en les etapes que condueixen al tancament dorsal, un grup de cèl·lules disminueix el seu volum després d’activar-se l’apoptosi per a generar forces contràctils que impulsen el tancament epitelial. Com que la disminució del volum cel·lular és una característica de l’apoptosi, un mecanisme d’aquest tipus de generació de força és probable que estigui actiu en els processos d’apoptosi massiva com en el cas del desenvolupament del cervell o les extremitats o en la cicatrització de ferides. Aquestes troballes representen un avenç conceptual, i suggereixen la necessitat de revelar una anàlisi tridimensional completa del procés i no centrar-se exclusivament en la descripció clàssica de la remodelació de la superfície apical.\nRegulació Gènica, Cèl·lules Mare i Càncer Els aspectes científics més destacats dels grups en el programa durant el 2015 inclouen diverses publicacions importants sobre l’estructura de la cromatina, mecanismes de transcripció, modificacions epigenètiques durant la diferenciació i reprogramació cel·lular, i les xarxes de regulació gènica post-transcripcionals. El treball del grup de Pia Cosma en col·laboració amb el grup de Melike Lakadamyali (Institut de Ciències Fotòniques, ICFO) va emprar la microscòpia de fluorescència de super-resolució per a revelar que els nucleosomes, les unitats d’empaquetament de l’ADN en les cèl·lules eucariotes, es distribueixen de forma arraïmada (“clutches” en anglès) si bé no tant atapeïda com les clàssiques “fibres de cromatina” de manual. A més, la densitat d’aquests nucleosomes es correlaciona amb l’estat de diferenciació de les cèl·lules, indicatiu de mecanismes de regulació i de rellevància funcional. En reconeixement a aquesta feina, Pia va rebre el Premi Ciutat de Barcelona 2015. El treball en grup de Susana de la Luna ha revelat una nova funció per a la quinasa DYRK1A, una important proteïna codificada per un gen localitzat en una regió del cromosoma 21 relacionat amb la síndrome de Down. Les noves dades van revelar que la DYRK1A forma part de complexos de transcripció, s’associa amb un subconjunt específic de promotors i està implicat en la fosforilació del domini carboxil terminal (CTD, Carboxy-Terminal-Domain) de l’ARN polimerasa II, una modificació important per a l’activació de la transcripció i l’elongació. Aquests resultats obren una nova perspectiva per considerar els objectius i efectes de la DYRK1A i altres quinases tant en la funció normal de les cèl·lules com en cas de malaltia. Els continuats esforços del laboratori de Luciano Di Croce per comprendre la funció d’un dels complexos de transcripció repressors, Polycomb, oferiren uns resultats inesperats el 2015. Van trobar que la subunitat Mel18 del complex està implicat en les interaccions amb diferents grups d’altres proteïnes i, conseqüentment, desplega programes de regulació de la transcripció que inclouen alhora la repressió i l’activació de gens rellevants per a la diferenciació de les cèl·lules mare en cèl·lules cardíaques. Aquests resultats posen de manifest les dues activitats del complex Polycomb i la seva\n22 - Resum Executiu 2015\nCoordinador Juan Valcárcel\nimplicació en la diferenciació del llinatge del mesoderma, de rellevància per als futurs desenvolupaments en regeneració del cor. El treball de col·laboració entre els grups de Thomas Graf i Miguel Beato va revelar que el factor de transcripció C/EBP, que pot promoure la transdiferenciació de cèl·lules B en macròfags, ho fa mitjançant l’activació de potenciadors transcripcionals preexistents i de novo, importants per a la diferenciació de macròfags. Aquests resultats són rellevants ja que aporten pistes sobre la jerarquia i la cinètica de l’activació de gens que cal per canviar entre els destins de les cèl·lules, i també formes per saltar-se aquestes decisions. El grup de Valcárcel va desenvolupar el primer cribatge genòmic complet per als reguladors d’empalmament alternatiu d’un gen endogen (el receptor Fas/CD95) en cèl·lules de mamífer. Els resultats van revelar connexions entre el procés d’empalmament i la transcripció, les vies de senyalització i altres processos cel·lulars, incloent-hi l’homeòstasi del ferro. L’anàlisi sistemàtica dels efectes de l’esgotament de cada component de l’espliceosoma va permetre la reconstrucció de la seva xarxa de relacions funcionals. Això va revelar que la regulació d’empalmament pot ocórrer essencialment a cada pas del complex procés de muntatge de l’espliceosoma i també va oferir una nova eina per a explorar mecanismes de regulació post-transcripcional de gens. Aquestes aproximacions s’ampliaran mitjançant la col·laboració amb el CNAG-CRG i el suport d’un ajut del Consell Europeu de Recerca (ERC).\nBiologia de Sistemes Els grups de recerca del programa de Biologia de Sistemes cobreixen un ampli espectre de temes: des de la dinàmica de les xarxes de regulació gènica a neurociència de sistemes, i utilitzen una gran quantitat de sistemes model per abordar aquestes àrees, incloent-hi les procariotes, línies cel·lulars, C. elegans, Drosophila i ratolins. Tanmateix, sota el paraigües de tota aquesta diversitat, hi trobem els objectius comuns de combinar la recol·lecció de dades sistemàticament i quantitativa, emprar models computacionals més enllà de descripcions moleculars i assolir una comprensió més profunda de processos biològics complexos. Per a aconseguir aquestes fites, el programa és notablement interdisciplinari, i inclou una alta proporció de físics, matemàtics i experts en informàtica, a més de biòlegs. D’aquesta manera, el programa aborda temes com ara: la transducció de senyals, les xarxes de regulació gènica, formació de Coordinador James Sharpe\npatrons multicel·lulars, quimiotaxi , neurociència de sistemes, evolució de xarxes, i l’impacte del soroll estocàstic a nivell d’un organisme complet. El programa desenvolupà diverses activitats durant el 2015, incloent la 5a edició de la popular escola d’estiu de Biologia de Sistemes al juny, en què s’impartiren de nou coneixements bàsics sobre la modelització dinàmica a un grup de 22 joves investigadors seleccionats internacionalment. Durant l’any també vam ser testimonis de la marxa de un dels nostres caps de grup júnior, en Johannes Jaeger. Després de 7 anys al programa combinant treball experimental amb modelització computacional, per comprendre els detalls de la dinàmica de la formació de patrons moleculars en embrions de Drosophila, en Yogi va deixar el CRG al setembre per incorporar-se com a director del Konrad Lorenz Institute (KLI), a Klosterneuburg, Àustria. Li desitgem molt d’èxit en aquesta nova aventura! Els aspectes més destacats de l’any a nivell científic abasten força varietat de temes. El grup de Matthieu Louis revelà com les neurones de la larva de Drosophila extrauen informació sobre gradients d’olor externs per guiar la quimiotaxi, mentre que el grup de Mara Dierssen mostrà que el compost epigalocatequina gal·lat (EGCG, en anglès), combinat amb un protocol d’estimulació cognitiva, podria reduir els símptomes en ratolins model de síndrome de Down. L’equip de Luis Serrano aportà nou coneixement sobre la regulació gènica i la virulència del virus Mycoplasma pneumonia, i el laboratori de Ben Lehner descobrí que els diferents índex de variació en el genoma humà estan produïts per diferències en les taxes de reparació de l’ADN més que no pas per taxes de mutació diferencials. I finalment, el grup de James Sharpe va aconseguir dur a terme el primer intent reeixit d’enginyeria inversa de l’estructura d’un circuit de regulació gènica en un domini en desenvolupament.\nResum Executiu 2015 - 23\nCNAG-CRG El 2015 ha estat un altre any productiu i reeixit per al CNAG-CRG, que també ha estat objecte de grans canvis. Aquest pas administratiu per unir-se al CRG garantirà estabilitat i oportunitats formidables per a assolir sinergies i enfortir els nostres llaços en recerca. Internament, hem ampliat les nostres àrees de recerca amb la incorporació de l’equip de Genòmica Poblacional dirigit per Oscar Lao i, amb l’arribada de Holger Heyn, el nostre equip de Genòmica Monocel·lular ha guanyat un nou líder. El CNAG-CRG ha consolidat el seu paper com a col·laborador d’alta qualitat en molts aspectes. Diversos dels nostres projectes internacionals a gran escala, el projecte Blueprint, finançat per la UE, de l’International Human Epigenome Consortium (IHEC) i el projecte de l’International Cancer Genome Consortium (ICGC) estan a punt d’acabar i nosaltres hem estat fonamentals en generar dades d’alta qualitat necessàries per als remarcables resultats del projecte CLL-ICGC espanyol, amb una gran acollida per part de la\ncomunitat científica internacional. Hem assumit un paper de lideratge en la publicació de l’ICGC, a Nature\nCommunications, que resumeix l’esforç de 83 investigadors de 78 institucions per crear uns estàndards fiables per a l’obtenció de resultats precisos en la detecció de mutacions somàtiques, que són una característica dels genomes del càncer. En preparació per a projectes clínics i poblacionals a gran escala, hem augmentat la nostra infraestructura informàtica fins a 3.500 nuclis de processament que proporcionen 200 TFlops i 7,6 petabytes d’emmagatzematge de dades. Té capacitat suficient per a contenir totes les dades de seqüenciació produïdes al CNAG-CRG i és utilitzat pels nostres bioinformàtics per a lliurar resultats d’alta qualitat. Alhora, hem estat treballant de valent en la qualitat, el rendiment, l’eficiència i la integració dels nostres processos i la informàtica. Hem desenvolupat encara més el nostre sistema de qualitat de tot el procés de recepció de mostres, fins a les anàlisis de laboratori i de les dades. El 2015, vam començar B-CAST, un projecte a gran escala finançat per la UE, per caracteritzar els tumors de 10.000 pacients amb càncer de mama. Aquest projecte de diversos anys de durada generarà una oportunitat única per a relacionar els perfils genètics de fons i mutacions somàtiques específiques de càncer amb els resultats del tractament.\n24 - Resum Executiu 2015\nResum Executiu 2015 - 25\n(*) NOTA: El CNAG forma part del CRG des de lâ&#x20AC;&#x2122;1 de juliol de 2015\n26 - Resum Executiu 2015\nPublicacions Publicacions Totals\nPublicacions CRG amb Factor d’Impacte més gran que 10 (abril 2016)\nCol·laboracions per tipus d’institució col·laboradora 468\nEmpreses privades Agències estatals Fundacions i ONG Altres\nPressupost Total (2015)\nEvolució Finançament Patrons\nFinançament Extern per Origen (%) Regional\n69,8 0,2 79,4 0,3\nResum Executiu 2015 - 27\nProjectes Europeus Coordinats Projectes Actius\n> 35 M€\n> 8 M€\n(incloent-hi 17 socis industrials)\n(*) EJC, equivalent jornada completa: 507,6\n(*) EJC, equivalent jornada completa: 444,1\n(*) EJC, equivalent jornada completa: 63,5\n25 (4,7%) 40-50 anys\n115 (21,7%) 30-40 anys\n60,5% 58,5% Caps de Grup\n28 - Resum Executiu 2015\n69,2% 62,7% Investigadors Postdoctorals\nFormació Avançada Tesis Doctorals llegides\n(cursos interns de desenvolupament professional)\nEsdeveniments Simposis/Congressos Internacionals\nDesenvolupament de Tecnologia & Negoci Invencions Reportades\n511.068 € Comunicació, Divulgació i Educació Científiques Relacions amb els Mitjans Aparicions en Mitjans\nDivulgació i Educació Científiques Activitats Organitzades\nEscoles i Estudiants: 5.954 Professors: 181 Públic General: 5.807\nResum Executiu 2015 - 29\n30 - Resum Executiu 2015\nEl suport dels nostres patrons, dels finançadors públics i privats i patrocinadors és clau per a la consecució de la missió del CRG de cara a descobrir i fer avançar el coneixement en benefici de la societat, la salut pública i la prosperitat econòmica.\nFinançadors Privats Obra Social “la Caixa” “la Caixa” dóna suport a diverses iniciatives clau al CRG, el Programa Internacional de Doctorat des de 2008, i d’altres activitats científiques i de divulgació a partir de 2014: l’associació entre el CRG i el European Bioinformatics Institute (EMBL-EBI) per a gestionar conjuntament el European Genome Phenome Archive (EGA) i la primera iniciativa de ciència ciutadana al CRG, “Treu la Llengua” (“Saca la Lengua”).\nResum Executiu 2015 - 31\nFUNDACIÓN BOTÍN La Fundación Botín, a través de la seva àrea de Ciència i en col·laboració amb l’oficina de Desenvolupament de Tecnologia i Negoci del CRG, promou el trasllat al mercat dels resultats d’investigació produïts als laboratoris del Dr. Juan Valcárcel (en l’actualitat) i el Dr. Luis Serrano (2007-2013). Ho fan proporcionant-nos recursos econòmics i de gestió per tal d’identificar idees prometedores i resultats primerencs, avaluant el seu potencial i la millor manera de protegir-los mitjançant els drets de propietat intel·lectual i industrials, i cercant els socis tecnològics i industrials o inversors necessaris per ajudar que les tecnologies o els productes s’acabin introduint al mercat per al benefici final de la societat.\nFUNDACIÓ BANC SABADELL La Fundació Banc Sabadell ofereix suport a l’exposició científica itinerant del CRG endegada el 2013, anomenada “TREE OF LIFE. La complexitat de la vida: des de la cèl·lula a un organisme viu”. Va ser exposada per primera vegada a Alella, a prop de Barcelona; l’any 2014 a Alacant i també a Barcelona (Palau Robert); i, el 2015, a la Delegació de Girona de la Generalitat de Catalunya. També va fer part de la celebració de la Nit de la Recerca a Barcelona (CCCB), i de la jornada de portes obertes al Parc de Recerca Biomèdica de Barcelona al 2015. En conjunt, l’exposició ha rebut més de 20.000 visitants.\nFUNDACIÓ MARATO TV3 La Fundació Marató TV3 finança 6 projectes d’investigació dirigits per investigadors del CRG relacionats amb les diverses edicions de la marató televisiva: tres projectes de l’edició de 2012 dedicada al “Càncer” (Thomas Graf, Pia Cosma i Susana de la Luna); dos projectes de l’edició de 2013 de “Malalties neurodegeneratives” (Fátima Gebauer i Luciano Di Croce), i un de l’edició de 2014 “Malalties del cor” (Gian G. Tartaglia).\nBANCO SANTANDER Banco Santander finança un projecte conjunt entre el CSIC, el Reial Jardí Botànic de Madrid, i el CRG (Toni Gabaldón), amb l’objectiu de seqüenciar per primera vegada l’ADN de l’olivera.\n32 - Resum Executiu 2015\nResum Executiu 2015 - 33\nVisita la versiรณ completa a: annualreport2015.crg.eu\nEdifici PRBB Dr. Aiguader, 88 08003 Barcelona, Espanya Tel.: +34 93 316 01 00 Fax +34 93 316 00 99 comunicacio@crg.eu http://www.crg.eu Visita la versió completa de la Memòria Anual 2015: annualreport2015.crg.eu


Exigència d'última hora de Torra a Sánchez\nEl president de la Generalitat ha celebrat l'alliberament de dos dels CDR detinguts en el marc de l'Operació Judes\nper Redacció / ACN divendres, 27 de desembre 2019 - 11:01h\nTorra ha reclamat Pedro Sánchez que demani perdó per acusar l'independentisme «d'emparar la violència» | ACN\nEl president del Govern, Quim Torra, ha celebrat aquest divendres l'alliberament de dos més dels CDR detinguts el 23-S en l'Operació Judes i ha reclamat al president de govern espanyol en funcions, Pedro Sánchez, que es disculpi per haver acusat l'independentisme «d'emparar la violència». En un tuit, Torra ha considerat que els membres del CDR no haurien d'haver entrat mai a la presó, ha lamentat la «difamació rere difamació» en aquest cas i ha asseverat que «durant dies i dies» tant el moviment com ell mateix van ser «acusats d'emparar la violència».\nEn aquest sentit, ha dit que «molts han de demanar perdó» i creu que «el primer que ho ha de fer ha de ser el president Sánchez». El cap de l'executiu ha fet aquestes consideracions vinculades a un vídeo amb unes declaracions del líder del PSOE que, en un míting del setembre, emplaçava els independentistes a «condemnar rotundament la violència en totes les seves formes».\nTorra respon a Felip VI: «El que és una seriosa preocupació és l'estat espanyol avui a Europa»\nEl motiu pel qual Puigdemont s'hauria emprenyat amb Torra\nMales notícies per a Sánchez just abans d'acabar l'any\nGir inesperat en el cas dels 2 CDR que l'Audiència Nacional ha deixat en llibertat\nGovern Espanyol Pedro Sánchez Govern Català CDR Quim Torra


Petición · Un lloc de memòria contra la impunitat a la Jefatura de Policía de via Laietana · Change.org\nUn lloc de memòria contra la impunitat a la Jefatura de Policía de via Laietana\nGrup promotor d'entitats memorialístiques ha iniciado esta petición dirigida a A totxs les demòcrates de Barcelona i arreu\nMEMÒRIA CONTRA LA IMPUNITAT DE LA TORTURA.\nL’ESPAI DE LA JEFATURA SUPERIOR DE POLICÍA DE VIA LAIETANA\nLa Memòria democràtica té avui un protagonisme creixent. S’uneixen dues variables significatives: per una banda, la conjuntura política i per l’altra, un relleu generacional, on terceres i quartes generacions exigeixen superar l’oblit i la manca de polítiques públiques a què van ser sotmeses les generacions anteriors degut al model de transició política a la sortida del franquisme.\nEn aquesta direcció cal assenyalar la llei estatal de “Memòria històrica” (2007), les successives lleis catalanes de Memorial Democràtic (2007), la de fosses (2009) i la de reparació jurídica (2017) i el projecte de llei integral que proposa aglutinar totes les normes sobre memòria democràtica i que impulsarà la Generalitat a retirar la simbologia franquista que resta als carrers i places de Catalunya, anul·lar condecoracions i suprimir els noms de carrers en homenatge a personatges vinculats a les dictadures i els crims de lesa humanitat, tot i que els consistoris s'hi oposin.\nEl Congrés de Diputats aviat debatrà la nova Llei de la Memòria històrica per acostar-la als estàndards europeus, amb l’exhumació de les restes del dictador Franco del Valle de los Caídos i el compromís de declarar nuls tots els judicis polítics franquistes, atès que el Parlament ja va declarar nuls els Consells de guerra fets al nostre país.\nMentrestant la ciutat de Barcelona, com a capital de Catalunya ha avançat darrerament en dignificar els espais vinculats a la repressió durant la dictadura. Aquest és el cas de l’espai dedicat al castell de Montjuïc als afusellaments fruit de judicis sumaríssims. I també, recentment, el buidat de la Model per retornar-la a l’ús ciutadà i espai de la memòria dels presos polítics, socials i els seus familiars.\nEntre d’altres, resta però un lloc emblemàtic pendent de dignificació: la Jefatura Superior de Policía de Via Laietana. Aquesta va ser l’espai d’impunitat en què van actuar els membres de la VI Brigada Regional de Información Social, coneguda com la brigada político social, una autèntica policia política de la dictadura. El mateix espai on van tenir lloc els interrogatoris violents acompanyats de maltractaments i pràctiques de tortura a milers de militants antifranquistes. La reivindicació d’aquest espai ve de temps enrere (dècada 2000-2010) per part de l’Associació d’ ex-Presos polítics del Franquisme amb cartes adreçades al ministre Rubalcaba i al conseller Saura; o de la Comissió de la Dignitat a través del grup d’Esquerra Republicana a l’ajuntament de Barcelona per adreçar-se al Congrés. Més tard encara, el 2013, hi hagué un intent de col·locació simbòlica d’una placa de memòria i, finalment, l’1 de juny del 2017 s’aprovava al Congrés una proposta no de Llei, només amb el vot en contra del Partit Popular, per convertir la Jefatura de Policía de Via Laietana en un centre memorial i documental dedicat a difondre el coneixement i la memòria sobre la tortura policial practicada durant la dictadura. Al mateix temps, es reclamava que en un període de sis mesos es traslladés còpia dels arxius històrics de la policia (VI Brigada Regional d’Informació Social) a l’Arxiu Històric Nacional de Catalunya, on s’integraran: fitxes, atestats, declaracions, ordres, reglament intern, correspondència i altre material d’interès. És el moment de donar una empenta definitiva a una reclamació ciutadana no acomplerta.\nPer tot això els represaliats a la Comissaria, historiadors/es, representants de l’advocacia, de grups i centres d’estudi universitaris, de les entitats memorialistes, de les associacions professionals d’arxivers i dels sindicats, RECLAMEM:\n1. La resolució immediata de l’acord aprovat pel Congrés de Diputats l’1 de juny del 2017 que comporta: a. El trasllat de la dotació policial a un altre centre. b. La còpia i accés dels arxius policials del franquisme a la Generalitat, amb la reclamació pertinent de la Subdirecció General d’Arxius i Museus. c. La conversió de l’edifici en un centre de denúncia de la impunitat i la tortura durant el franquisme.\n2. L’aplicació de les competències de l’Estatut pel que fa a salvaguarda del patrimoni arquitectònic i cultural.\n3. L’inici de les actuacions necessàries per garantir la preservació patrimonial de l’edifici, en els seus espais més emblemàtics, com ara la declaració immediata de l’edifici com a bé Cultural d’Interès Local (i BCIN i altres figures protectores).\n4. La transferència de l’edifici a la Generalitat i/o l’Ajuntament.\n5. L’elaboració del projecte de museïtzació i un pla d’usos per l’edifici.\n6. La informació a les webs de la Generalitat sobre el significat de l’edifici. I l’aixecament al davant d’un monument contra la tortura policial, aprofitant la remodelació de via Laietana.\nFormem el grup promotor l'Amical de les Brigades Internacionals de Catalunya, l'Associació Catalana d'Expresos Polítics del Franquisme, l'Associació per la Memòria Històrica i Democràtica del Baix Llobregat-AMHDBLL, l'Ateneu Memòria Popular, la Fundació Cipriano García, la Fundació Josep Irla, la Fundació Museu Historicosocial de Maquinista Terrestre i Marítima i MACOSA, Joves d'Esquerra Verda, La Voz Ahogada. Projecte escènic i Òmnium Cultural.


Nuevo Informatiu Balear 2 - 19/07/19 Completo 11:58 8% hoy\nInformatiu Balear 2 - 19/07/19 hoy Una nina de tres anys, ingressada en estat crític després d'haver ingerit alguna substància estupefaent a Eivissa, probablement metamfetamina. Un incendi crema el castell infantil del par...\nNuevo Informatiu Balear - 19/07/19 Completo 29:04 8% hoy\nInformatiu Balear - 19/07/19 hoy Un incendi crema el castell infantil del parc de Sa Riera. La plataforma Antiautopista demana la paralització de lesobres de Llucmajor a Campos per la presència d'escòries contaminants. G...\nNuevo Informatiu Balear en 2' - 19/07/19 Fragmento 2:47 8% hoy\nInformatiu Balear en 2' - 19/07/19 hoy Un incendi crema el castell infantil del parc de Sa Riera. La plataforma Antiautopista demana la paralització de lesobres de Llucmajor a Campos per la presència d'escòries contaminants. G...\nNuevo El temps a les Illes Balears - 19/07/19 Fragmento 3:57 8% hoy\nEl temps a les Illes Balears - 19/07/19 hoy Al temps, cel estirat i temperatures amb pocs canvis; el capsetmana, també cel buidat amb temperatures en lleuger descens i vents de l’est.\nNuevo El temps a les Illes Balears - 18/07/19 Fragmento 2:53 8% ayer\nEl temps a les Illes Balears - 18/07/19 ayer Per demà s'esperen cels estirats amb vent de llevant i temperatures un poc més altes.\nNuevo Informatiu Balear en 2' - 18/07/19 Fragmento 2:21 8% ayer\nInformatiu Balear en 2' - 18/07/19 ayer El PP proposa un pla d'habitatges a 500 euros mensuals al considerar fracassat el projecte de pisos de protecció oficial a Son Busquets. Alberto Jarabo aposta perquè l'Ajuntament es presenti...\nNuevo Informatiu Balear - 18/07/19 Completo 27:50 8% ayer\nInformatiu Balear - 18/07/19 ayer El PP proposa un pla d'habitatges a 500 euros mensuals al considerar fracassat el projecte de pisos de protecció oficial a Son Busquets. Alberto Jarabo aposta perquè l'Ajuntament es presenti...\nInformatiu Balear 2 - 12/07/19 Completo 12:04 8% pasado viernes\nInformatiu Balear - 12/07/19 Completo 29:25 8% pasado viernes


Foment organitza una jornada per afrontar els reptes empresarials de cadascun dels possibles escenaris de futur de la sortida del Regne Unit de la Unió Europea\nFoment del Treball ha reunit més d’un centenar d’empresaris en una jornada, organitzada conjuntament amb la Cambra de Comerç Britànica a Espanya, per analitzar la situació actual del Brexit i aportar solucions pràctiques davant els possibles escenaris de futur que pot tenir la sortida del Regne Unit de la Unió Europea. El president de la patronal catalana, Josep Sánchez Llibre, ha inaugurat l’acte afirmant que el Brexit és un dels temes que més preocupa a la seva organització i al conjunt de l’economia nacional i mundial, motiu pel qual ha justificat la rellevància de celebrar aquest fòrum.\nA continuació, la presidenta de la Comissió Unió Europea i Programes Europeus del Foment, Maria Helena de Felipe, i la vicepresidenta Regional de la Cambra de Comerç Britànica a Espanya, Laura Byrne, han introduït la primera part de la sessió. Per la seva part, de Felipe, ha alertat de la importància d’intentar arribar a un acord abans del 29 de març, “que ens permeti continuar col·laborant amb el Regne Unit i ens garanteixi una seguretat per a les empreses i administracions, que precisen d’un període de transició per adaptar-se a les noves circumstàncies, així com un marc normatiu estable”.\n“Per interès de totes les parts, la UE i el Regne Unit han de trobar una solució satisfactòria a l’impàs en el qual ens trobem per assegurar els drets dels nostres ciutadans i empreses, ja que l’alternativa d’una sortida sense acord suposaria l’imposició de fronteres, aranzels i limitacions a la lliure circulació de persones, mercaderies, i capitals; fets que poden portar les nostres economies a una nova recessió econòmica”, ha expressat la presidenta.\nEn la mateixa línia, Byrne, ha advertit que tant el Regne Unit com Espanya tenen molt en joc “el territori espanyol té una gran exposició financera i inversora britànica que manté 187.000 llocs de feina, 35.000 a Catalunya”. La vicepresidenta també ha destacat el significatiu flux migratori que ara hi ha entre els dos països, el qual es podria veure molt afectat. “Els viatgers britànics sufraguen més del 20% dels ingressos turístics que registra Espanya a l’any. En cas que no hi hagi un acord de sortida, els viatgers no podrien entrar a la UE si el seu passaport venç abans de sis mesos després de la visita”. Regne Unit també és un destí preferent per a les exportacions espanyoles de mercaderies i serveis que passarien a estar subjecte a aranzels i controls duaners, ha alertat Byrne.\nLa visió institucional\nLa taula institucional ha comptat amb l’agregat d’Assumptes Econòmica i Laborals de l’Ambaixada del Regne Unit a Espanya, Paul Clark, qui ha declarat que “la inversió estrangera destinada al país britànic ha baixat en els dos últims trimestres a causa de l’extrema situació d’incertesa”. Com a representant del govern espanyol, la subdirectora general de Política Comercial de la Unió Europea de la Secretaria d’Estat de Comerç, Rocío Frutos, ha assegurat que “el Regne Unit és i seguirà sent un soci estratègic per Espanya tant en comerç com en inversió”, però a la vegada ha matitsat que “la relació no serà igual que fins ara”. A més, ha aconsellat que en cas de produir-se un ‘Brexit dur’, les empreses valorin la contractació o assessorament d’agents comercials duaners perquè les ajudin. El director de la Representació de la Comissió Europea a Barcelona, Ferran Tarradellas, ha recordat les declaracions del negociador de la UE pel Brexit, Michael Barnier, sobre que la UE estaria disposada a una declaració per evitar una sortida sense acord, sense modificar l’acord de sortida.\nQuant al torn de les empreses, el president de la Cambra de Comerç Britànica a Espanya, Christopher Dottie, ha moderat la taula i ha insistit que “l’impacte més important del Brexit serà pel Regne Unit, però el segon país més afectat serà Espanya. “Estem en la recta final del Brexit i ningú sap que passarà”, ha sentenciat. Coincideix en el diagnòstic, l’economista de Planificació Estratègica i Estudis de CaixaBank, Roser Ferrer, tot i que ha volgut apuntar que pel moment encara no s’ha percebut cap impacte negatiu en l’economia espanyola.\nEl director UK & Ireland de Catalonia Trade & Investment, Óscar Martí, ha confirmat que l’interès de l’empresa catalana pel Regne Unit no ha disminuït i persisteixen les ganes de seguir negociant i invertint al territori britànic. L’aposta que fan des de la companyia Gleeds per mitigar els efectes del Brexit és internacionalitzar-se encara més, explica l’Associate Director Barcelona, Xavier Sumoy. I finalment, des del punt de vista fiscal, el Partner de PwC Tax & Legal Services, Ramon Mullerat, ha avisat que “al Regne Unit es deixaran d’aplicar directives comunitàries, però a Espanya seguirem sense retenir pels pagaments que es realitzin al país britànic.\nEls propers dies seran decissius pel futur col·lectiu i des del Foment del Treball es seguirà recolzant a les empreses per afrontar qualsevol dels possibles escenaris.


De ruta per Ponent – Natura Local Participa\nSeròs, La Granadella, Torrebesses i Butsènit. Arbres en flor, runes, pedra seca i una gran varietat d’ocells.\nAquesta primavera, us proposem visitar algun d’aquests petits municipis plens dencant, on podreu realitzar les rutes en la millor època de l’any per fer-ho i acabar el dia passejant entre els seus tranquils carrers. Consulteu l’App de Natura Local per descobrir les seves rutes i visites d’interès.\nGaudiu de l’experiència. Salut i Bona Ruta!\nSeròs compta amb dos espais naturals inclosos dins la xarxa Natura 2000, el de l’Aiguabarreig Segre-Cinca, on es poden veure animals d’ambients aquàtics, sobretot aus migratòries, i els tossals de Seròs-Montmeneu. Val molt la pena apropar-se a conèixer i gaudir de la natura i els seus paisatges i ambients. A Serós pots trobar l’antic monestir trinitari de la Mare de Déu dels Àngels de Vinganya, que va ser el primer monestir de l’orde en terres hispàniques, fundat el 1201 i i les restes de Basílica Paleocristiana de Bolavar del s IV aprox. Hi ha l’opció de fer una ruta a peu pels voltants del poble i gaudir de l’espectacle visual i olfactiu que ofereixen la gran varietat de camps de fruiters florits. La ruta no està senyalitzada actualment, però val la pena passejar i buscar els millors punts on gaudir de vistes panoràmiques de la vall del Segre.\nLa Granadella és un municipi situat a l’extrem sud-est de la comarca de les Garrigues. El medi físic ve marcat per un terreny semiàrid clarament de secà, de clima continental, moderadament ondulat per una gran munió de torrenteres i petites valls, més accidentades a la part nord, cobert profusament d’extensions d’oliveres guanyades a base de bancals enfeixats amb murs de pedra seca, formant un cert mosaic alternat amb clapes i franges de pinedes, matollars clars de vegetació xerofítica i timonedes, formant un paisatge cultural de gran bellesa i austeritat rural. A prop de la Granadella podem gaudir dels cims i carena de la serra de la Llena, que separa les Garrigues del Priorat, el Monsant i les Muntanyes de Prades, amb unes panoràmiques excepcionals.\nTorrebesses és un municipi situat al sud-est de la comarca del Segrià. Pel poble i pel terme de Torrebesses s’han sabut conservar els principals vestigis històrics i culturals, com el palau renaixentista de Casa Gort; cases pairals; l’església romànica de Sant Salvador, amb un interessant retaule de pedra policromada; la inacabada església nova; el castell palau, així com el santuari de Sant Roc, l’antic molí d’oli del Bep del Canut i preuats elements de pedra seca, als afores del poble. Al llarg i ample del terme municipal de Torrebesses hi ha més de 200 elements catalogats fets mitjançant la pedra seca, un dels vestigis de l’antiga activitat rural del pagesos de la zona, sens dubte un dels millors exemples de bona conservació a nivell de la comarca i del país.\nEntre Sènies i el riu Sió\nButsènit d’Urgell és un poble que forma part del terme municipal de Montgai. Passejar pel nucli urbà ens permetrà anar descobrint els encants del poble. Encara podem veure els antics portals d’accés a al vila, les sitges excavades al terra, la muralla dels s. XIII-XIV (sobretot a la plaça dels Boixadors es pot observar bé tot ique l’eixample que estaria tancat per les muralles no seria anterior al segle XVII o XVIII). Tanmateix encara es conserven les restes d’una possible torre andalusí. Proposem que sortiu a explorar el territori més proper tot seguint les rutes suggerides per Natura Local. Una surt des de Montgai, i està molt relacionada amb una fauna local molt especial, els ocells de zones estepàries i terres de secà, que difícilment és possible trobar en altres indrets de Catalunya. L’altra comença a Butsènit mateix, i presenta un itinerari fàcil per saber i entendre millor algunes particularitats de la geologia, els paisatges i la vegetació dels voltants.\nNatura Local Març 9, 2022


Barcelona organitza una jornada sobre la violència contra les dones amb discapacitat en l’àmbit laboral - Diari de la Discapacitat\nIniciDiscapacitatBarcelona organitza una jornada sobre la violència contra les dones amb discapacitat...\nBarcelona organitza una jornada sobre la violència contra les dones amb discapacitat en l’àmbit laboral\nL’organitzen Cocemfe i la Fundació “la Caixa” el proper 25 de novembre\nCartell de la jornada sobre la violència contra les dones amb discapacitat // Foto: Cocemfe\nCoincidint amb el Dia Internacional contra la violència cap a les dones, el proper 25 de novembre COCEMFE nacional, COCEMFE Barcelona i la Fundació “la Caixa”, en col·laboració amb CEMUDIS i COCEMFE Catalunya, organitzen les ‘I Jornades Violència contra les Dones amb Discapacitat en l’Àmbit Laboral’.\nLa sessió es centrarà en la violència que pateixen les dones amb discapacitat en l’entorn laboral. Així es desenvoluparan tres taules rodones amb experts i expertes en aquest àmbit, on s’abordarà com detectar-la i la legislació vigent al respecte.\nEn els debats hi participaran, entre altres, Amalia Gamio, doctora del Comitè sobre els drets de les persones amb discapacitat de Nacions Unides; Sònia Guirado, medallista paralímpica de Barcelona 92; i Ambra de Turro, cofundadora de l’associació MEVA, dona diversa i apoderada. També participaran en la jornada el president de COCEMFE, Anxo Queiruga; la presidenta de la Fundació CERMI Dones, Marta València i la presidenta de COCEMFE Catalunya, Roser Roigé. A l’acte també es presentarà l’estudi que s’està duent a terme sobre la situació social i laboral de les dones amb discapacitat a Catalunya en què participa la federació.\nL’esdeveniment s’emmarca dins el ‘Programa d’Empoderament i Activació per a l’Ocupació’ de les Dones amb Discapacitat que es desenvolupa a Catalunya gràcies al conveni de col·laboració entre COCEMFE nacional i la Fundació “la Caixa”.\nLes inscripcions a la jornada es poden fer a través del següent enllaç.\nArticle anteriorUn estudi revela que les persones amb esclerosi múltiple presenten major incidència d’altres malalties\nArticle següentLa UOC rep un reconeixement a les ‘Ajudes a Projectes Inclusius’ de les Fundacions Universia i Konecta